SKY ลงนามบันทึกข้อตกลงคุณธรรม
SKY ลงนามบันทึกข้อตกลงคุณธรรม ณ หอประชุมชั้น 2 อาคารหอประชุมสำนักงานกสทช.
4 มิ.ย. 2562

นายศุภกฤต ธีระพงษ์ ผู้ช่วยผู้อำนวยการฝ่ายขาย (ยืนที่ 4 จากซ้าย) บริษัท สกาย ไอซีที จำกัด (มหาชน) หรือ SKY ได้ร่วมลงนามในบันทึกข้อตกลงคุณธรรม (Integrity Pact) โครงการจัดให้มีบริการอินเทอร์เน็ตความเร็วสูงในพื้นที่ห่างไกล (Zone C) ณ หอประชุมชั้น 2 อาคารหอประชุมสำนักงานกสทช.
โดย  SKY ได้ชนะการประมูลในสัญญากลุ่มที่ 6 ภาคกลาง 1 กับสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) มูลค่าโครงการ 2,196 ล้านบาท โดยการร่วมลงนามในครั้งนี้สำนักงาน กสทช. ร่วมกับผู้ชนะการประกวดราคาทุกบริษัท และองค์กรต่อต้านคอร์รัปชั่น (ประเทศไทย) เพื่อความโปร่งใสของโครงการจัดซื้อจัดจ้างภาครัฐ และสร้างความเชื่อมั่นแก่ภาคเอกชนที่เข้าร่วมโครงการ